Здравйте.


Пиша относно приятелката ми и майка й, които от години са подложени на системно домашно насилие от страна на бащата. Тримата живеят заедно в апартамента на бащата, но момичето е регистрирано на друг адрес. Тормозът започва още от началото на брака им. Той е пиянствал, трошал е мебели, държал се е физически агресивно, заплашвал е и крещял. Освен психическият и емоционалният тормоз, срещу дъщерята на семейството, той е упражнявал и физичеко насилие. Включва замеряне с предмети, прибори, съдове, удряне в лицето, душене, насилствено удряне на главата в стена, ритане, дърпане на коса и други… Човекът се издържа финансово изцяло на жена си вече повече от 10 години. За тези 10 години, жената е продължавала да обгрижва този човек, редовно да го води по прегледи, по зъболекари, да му готви, да му плаща сметките, да плаща за неговите почивки и дори, колкото абсурдно и да звучи, след банята му тя да го облича, докато той чака завит в леглото.


Скоро беше отркит рак на ректума при майката. След много тежка операция, тя в момента е подложена на химиотерапия. За сега не работи и е на легло, като е необходимо мъжът й и дъщеря й да полагат рутинни грижи за нея. Докато тя е в това уязвимо състояние, въпреки че понякога изпълнява някои от грижите за нея, той се възползва и редовно я манипулира, ограничава контакта й с хора, подслушва и контролира разговорите й по телефона и ограничава достъпа на дъщеря им до нея. Освен това, продължава систематично да я тормози психически. Понеже от няколко години насам вече не е упражнявано физическо насилие към момчието, когато тя отива при тях за да помага на майка си, той винаги се опитва да пречи и да я отблъсне. Обижда, псува и й говори изключително грозно и неприсъщо, вика, опитва се да я манипулира и я заплашва. Скоро дори беше купил оръжие, което демонстративно показваше в кухнята им. Човекът не изглежда психически стабилен и мисля че е и физическа заплаха за хората около него.


Какви мерки мога да взема срещу него? В този случай, в който съвместно обитаваното жилище е негово, може ли да бъде осъден и да бъдат взети мерки по чл. 5, (1), 2. – “отстраняване на извършителя от съвместно обитаваното жилище за срока, определен от съда”?




Жертва на домашно насилие. Какво да правя?
==========================================

 

Здравейте, г-н Ангелов, 


препоръчително е да се подаде молба и декларация по Закона за защита от домашно насилие от дъщерята срещу баща й, като е необходимо молбата да се подаде в едномесечен срок до компетентния районен съд от датата на извършване на насилието. Също така, следва дъщерята да разполага и със свидетел, който да установи въпросното психическо насилие срещу нея. В молбата за защита може да се изиска отстраняване на извършителя от съвместно обитаваното жилище. При подадена молба, която отговаря на изискванията на ЗЗДН и приложена декларация, съдът незабавно издава заповед за защита и след това изпраща документите на ответника.


Препоръчително е адвокат да състави молбата по ЗЗДН.


Поздрави,  

адв. Николина Митова  

0898 303092


